Andreas Goldberger

Andreas "Andi" Goldberger (sündinud 29. novembril 1972 Ried im Innkreisis) on Austria endine suusahüppaja.

Golbergeri karjääri parimad aastad olid 1990. aastate keskel ja läbimurre maailma suusahüppajate paremikku toimus nelja hüppemäe turneel 1991–1992, kui ta osales vaid Austrias hüpatud osavõistluse etappidel ning sai teise ja kuuenda koha. Selle tulemusel valiti ta riigi koondisse 1992. aasta olümpiamängudele Albertville'is, kuid võistlema ta siiski ei pääsenud.

Goldberger on võitnud kolm maailma karikat (1993, 1995 ja 1996). Nelja hüppemäe turnee võitis ta 1992–1993 ja 1994–1995. 1994. aasta olümpiamängudel Lillehammeris sai ta kaks pronksmedalit. Suusalennu maailmameistrivõistlustel tuli ta 1996. aastal maailmameistriks ja 1992. aastal võitis hõbemedali. Suusatamise maailmameistrivõistlustel on ta saanud ühe kuldmedali, kaks hõbedat ja neli pronksi. 

1997. aastal sai Goldberger Austria suusaliidult kuuekuulise võistluskeelu kokaiini kasutamise pärast. Vangis istunud narkoärikas olevat öelnud, et müüs Goldbergerile kahel korral kokaiini. 1990. aastate lõpul oli Goldbergeri suusahüppetase madalseisus, kuid 2000. aastal hüppas ta Planicas uueks lennumäe maailmarekordiks 225 meetrit.   

Karjääri viimase võistlushüppe Goldberger tegi Kulmi lennumäe treeningul 11. jaanuaril 2006, kus ta hüppas mitteametliku mäerekordi 215,5 meetrit.

 Saavutused 

 27px Olümpiamängudel 

 1994 Lillehammeris
  pronksmedal suurel mäel
  pronksmedal meeskonnavõistluses suurel mäel

 Maailmameistrivõistlustel 

 1993 Falunis
   hõbemedal normaalmäel
  pronksmedal suurel mäel
  pronksmedal meeskonnavõistluses suurel mäel
 1995 Thunder Bays
  hõbemedal suurel mäel
 1997 Trondheimis
  pronksmedal normaalmäel
 2001 Lahtis
  maailmameister meeskonnavõistluses normaalmäel 
  pronksmedal meeskonnavõistluses suurel mäel

 Suusalennu maailmameistrivõistlustel 

 1992 Harrachovis
  hõbemedal lennumäel
 1996 Kulmis
  maailmameister lennumäel

 Maailma karikasarjas 

 Maailma karikas 

1. koht: 1993, 1995, 1996
3. koht: 1994

 Maailma karikasarja etapivõidud 

Andreas Goldberger osales 288 maailma karikasarja etapil ja jõudis poodiumile 63 korral, millest 20 korda kõige kõrgemale astmele.

Jrk-nr Aasta Kuupäev Koht Riik Ala1.1993 3. jaanuar  Innsbruck       suur mägi 2. 19936. jaanuar  Bischofshofen       suur mägi3.1993 17. detsember  Courchevel     suur mägi4. 1994 4. jaanuar  Innsbruck     suur mägi5.1994 11. detsember  Planica      normaalmägi 6.1995 6. jaanuar  Bischofshofen      suur mägi7.1995 8. jaanuar  Willingen       suur mägi8.1995 21. jaanuar   Sapporo     normaalmägi9.1995  28. jaanuar Lahti    normaalmägi10.1995  8. veebruar  Lillehammer    suur mägi11.1995 12. veebruar  Oslo       suur mägi12. 199518. veebruar  Vikersund     lennumägi  13.1995 19. veebruar  Vikersund     lennumägi14.1995  25. veebruar Oberstdorf    lennumägi15.1996 4. jaanuar  Innsbruck    suur mägi16.1996 14. jaanuar   Engelberg    suur mägi17.1996 21. jaanuar  Sapporo        suur mägi18. 199628. jaanuar  Zakopane      suur mägi19.1996 11. veebruar  Bad Mitterndorf    lennumägi20.1996 9. märts  Harrachov        lennumägi

Välislingid

 Andreas Goldbergeri koduleht



Kategooria:Austria suusahüppajad
Kategooria:Sündinud 1972